armvectores/hy_wikipedia_2023 huggingface dataset:
Նեյյիրե Նեյիր

Նեյյիրե Նեյիր (իրական անուն՝ Մյունիրե Էյուպ, հետամուսնական անվանում Մյունիրե Էյուպ Էրթուղրուլ, 1902, Ստամբուլ, Օսմանյան կայսրություն - փետրվարի 13, 1943(1943-02-13), Ստամբուլ, Թուրքիա), թատրոնի և կինոյի թուրք դերասանուհի։ Համարվում է առաջին կին մուսուլման դերասանուհիներից մեկը։ Եղել է դերասան և ռեժիսոր Մուհսին Էրթուղրուլի կինը։


== Կենսագրություն ==
Ծնվել է 1902 թվականին Կոստանդնուպոլսում։ Ավարտել է աղջիկների մանկավարժական ուսումնարանը, այնուհետ ընդունվել է աղջիկների ամերիկյան քոլեջը, սակայն չի ավարտել։ Ուսանողական տարիներին եղել է թատերական խմբակի անդամ։
1929 թվականին ամուսնացել է դերասան և ռեժիսոր Մուհսին Էրթուղրուլի հետ։
1942 թվականի հոկտեմբերին հոսպիտալացվել է՝ կրծքի հատվածում ունեցած սուր ցավերի համար։ 1943 թվականի փետրվարի 13-ին մահացել է սրտի հիվանդությունից։ Թաղված է Զինջիրլիքույու գերեզմանատանը։


== Պրոֆեսիոնալ կարիերա ==
1923 թվականին նկարահանվել է «Կրակե վերնաշապիկ» ֆիլմում, որի ռեժիսորը եղել է Մուհսին Էրթուղրուլը։ Ֆիլմի գործողությունները տեղի են ունեցել Թուրքիայի անկախության պատերազմի ժամանակ։ Ֆիլմը նկարահանվել է Հալիդե Ադըվարի համանուն վեպի հիման վրա։ Ադըվարը, ով հանդես է եկել կանանց իրավունքների պաշտպանությամբ,հայտարարել է, որ կհամաձայնվի իր գործի էկրանավորմանը այն դեպքում, եթե գլխավոր դերը հատկացվի մուսուլման դերասանուհու։ Օսմանյան կայսրության ժամանակ կանանց արգելվել է նկարահանվել ֆիլմերում՝ ելնելով կրոնական պատճառներից, այդ իսկ պատճառով այդ ժամանակ նկարահանված բոլոր ֆիլմերում կանացի գլխավոր դերում հանդես է եկել կամ քրիստոնեուհի կամ հրեուհի։ Ֆիլմում գլխավոր դերի համար ընտրվել էր Մուհսին Էրթուղրուլի ընկերոջ՝ Բեդիա Մուվահհիթի կինը։ Որպեսզի գտնեն երկրորդ պլանի դերասանուհի, ֆիլմի նկարահանողական կազմը հայտարարություն է տպագրում թերթում։ Միակը, ով արձագանքեց հայտարարությանը, եղել է Մյունիրե Էյուպը։ Նկարահանումների ժամանակ նա կիրառել է Նեյյիրե Նեյիր մականունը։ Բեդիա Մուվահհիթի հետ միասին դարձել են Թուրքիայի առաջին կին դերասանուհիները։
Հաջորդ տարի Նեյյիրե Նեյիրը նկարահանվել է Էրթուղրուլի «Ողբերգություն Կույսի աշտարակում» ֆիլմում։ Իզմիրի թատերական ընկերությունում կարճ ժամանակահատված աշխատելուց հետո, 1924 թվականին վերադարձել է Ստամբուլ և միացել Էրթուղրուլի թատրոնին։ Կյանքի վերջին տարիներին նկարահանվել է իր իրական անունով։
Գրել է հոդվածներ Էրթուղրուլի կողմից 1930 թվականին ստեղծված «Darülbedayi» ամսագրում, որտեղ զբաղեցրել է նաև գլխավոր խմբագրի պաշտոնը։ 1941 թվականին հրապարակվել է նաև «Perde ve Sahne» (հայերեն՝ Վարագույր և բեմ) ամսագրում։


== Հիշատակություն ==
Դերասանուհու անունով է կոչվել Ստամբուլի Բեհչելիևլերի շրջանի փողոցներից մեկը։


== Ծանոթագրություններ ==
Հարկադրական ճառագայթում

Հարկադրական ճառագայթում, ստիպողական ճառագայթում, մակածված ճառագայթում, արտաքին էլեկտրամագնիսական ալիքի ազդեցությամբ տեղի ունեցող ճառագայթում։ Այս երևույթը տեսականորեն բացահայտել է Ալբերտ Այնշտայնը, 1917-ին։
Հարկադրական ճառագայթումը բնորոշ է ինչպես քվանտային համակարգերին (ատոմ, մոլեկուլ և այլն), այնպես էլ ազատ լիցքավորված մասնիկներին։ Ճառագայթված քվանտներն ունեն նույն հաճախականությունը, տարածման ուղղությունը և բևեռացումը, ինչ արտաքին դաշտի քվանտները, որով և պայմանավորված է հարկադրական ճառագայթման կոհերենտությունը։ Կոհերենտության շնորհիվ հարկադրական ճառագայթման ինտենսիվությունը խիստ աճում է՝ ինքնակամ ճառագայթման ինտենսիվության համեմատությամբ։ Ազատ շարժվող լիցքավորված մասնիկների ճառագայթումը, որ կարող է տեղի ունենալ տարբեր պատճառներով, արտաքին էլեկտրամագնիսական ալիքի առկայությամբ նույնպես կրում է ստիպողական բնույթ (օրինակ, ստիպողական չերենկովյան, սինխրոտրոնային, արգելակման ճառագայթում և այլն)։


== Կիրառություններ ==
Հարկադրական ճառագայթման երևույթն ընկած է էլեկտրամագնիսական ալիքների ուժեղացուցիչների և քվանտային գեներատորների (մազերներ, լազերներ) աշխատանքի հիմքում։


== Ծանոթագրություններ ==
Ջրային պաշարների մոնիտորինգ

Ջրային պաշարների մոնիտորինգ, ջրագրական, ջրաերկրաբանական, ջրաֆիզիկական և ջրաքիմիական ցուցանիշների կանոնակարգված (և տարածման ենթակա) դիտարկումների համակարգ, որն ապահովում է այդ տվյալների հավաքումը և մշակումը։ Ջրային պաշարների մոնիտորինգն ապահովում է տվյալներ ջրային պաշարների քանակ, (այդ թվում՝ նաև ձնածածկույթների) և որակական ցուցանիշների, օգտագործման արդյունավետության, ջրային պաշարների վրա մարդահարույց ազդեցությունների հետևանքների՝ ներառյալ աղտոտման, կեղտաջրերի և դրանցում գտնվող նյութերի կազմերի, քանակների, ջրային պաշարների վերականգնման, ջրհեղեղների, սելավների, երաշտների կանխատեսումների, ջրաէկոհամակարգերի պահպանման գոտիների ու դրանց վիճակի, մթնոլորտային տեղումների և մթնոլորտի ջերմաստիճանային ռեժիմի, ջրօգտագործման թույլտվությունների և ջրային համակարգերի օգտագործման թույլտվությունների, ջրի ազգային ծրագրի իրականացման ընթացքի վերաբերյալ։
Ծառա

Ծառա, լայն առումով՝ անազատ, հպատակ, հասարակական խավ հին և միջնադարյան Հայաստանում։


== Պատմություն ==
Ծառաները ստրկական վիճակում էին։ Կին ծառան կոչվել է աղախին։ Ծառաներն աշխատել են արքունիքում, իշխանների տներում՝ որպես նաժիշտներ, դայակներ, արհեստավորներ, երկրագործներ, անասնաբույծներ և այլն։ Միջնադարյան Հայաստանում նրանք աշխատում էին նաև ֆեոդալների տնային տնտեսություններում, ագարակներում։
Ծառաները ձեռք էին բերվում պատերազմների, առուծախի, նվիրատվության, պարտային ծառայագրման միջոցով։ Ծառան և նրա ընտանիքը ֆեոդալի սեփականությունն էր, նա առանց տիրոջ համաձայնության չէր կարող ազատվել ծառայությունից, պաշտոն վարել, ամուսնանալ, վկայություն տալ դատարանում։ Տերը կարող էր պատժել, ընդհուպ սպանել հանցապարտ ծառային։ Տեղաշարժման իրավունքից զրկված լինելով՝ ծառաները հաճախ փախչում էին տերերից։ Ըստ Մխիթար Գոշի՝ ծառան կարող էր ազատվել վեցամյա ծառայությունից հետո։ Ծառան ուներ գույքային սեփականություն ձեռք բերելու, ժառանգելու և օտարելու իրավունք։ Ծառա են կոչել նաև վասալ ազատներին։


== Հղումներ ==
Կամենկա (գյուղ, Նովայա Օդեսայի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1796 թվականին։
2001 թվականի տվյալներով Կամենկա գյուղում բնակվում էր 85 մարդ։ Բնակավայրը զբաղեցնում է 0,085 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաանի մարզ

Մաանի մարզ (արաբ․՝ محافظة معان‎‎), մարզ Հորդանանի թագավորության հարավարևելյան հատվածում։ Հորդանանի ամենամեծ մարզն է։
Վարչական կենտրոնը և խոշորագույն քաղաքը Հորդանանի հարավային կենտրոնն է՝ Մաան քաղաքը։ Տարածքը կազմում է 32 832 կմ2 և զբաղեցնում է ընդհանուր Հորդանանի տարածքի 36,98 %-ը։
Ըստ 2012 թվականի մարդահամարի տվյալների, մարզի բնակչությունը կազմում է 118 800 մարդ։ Բնակչության թվով Հորդանանում 11-րդն է։ Բնակչության խտությունը՝ 3,62 մարդ/կմ2։
Հարավ-արևմուտքում Մաանի մարզը սահմանակցում է Ակաբայի մարզին, հյուսիս-արևելքում՝ Ալ-Տաֆիլայի մարզին, իսկ հյուսիսում՝ մայրաքաղաքային ինքնավարություն ունեցող Ամմանի մարզին։ Արևելքում անցնում է Հորդանանի և Սաուդյան Արաբիայի սահմանը։


== Վարչական բաժանում ==
Մաանի մարզը վարչականորեն բաժանված է 5 շրջանների միջև.

Ալ-Հուսանինյա (արաբ․՝ آل حسينية‎‎)
Աշ-Շիբեկ (արաբ․՝ الرماد‎‎)
Այի (արաբ․՝ أ‎‎)
Մաան (արաբ․՝ أرض‎‎)
Վադի Մուսա (արաբ․՝ وادي موسى‎‎)


== Ծանոթագրություններ ==
Ֆալուն

Ֆալուն (շվեդերեն՝ Falun), քաղաք Շվեդիայում, Դելարնայի մարզի վարչական կենտրոնը։


== Տեղագրությունը ==
Քաղաքը գտնվում է Շվեդիայի կենտրոնական հատվածում, Ստոկհոլմից 230 կմ դեպի հյուսիս-արևմուտք։ Քաղաքով անցնում է Էլե-Օսլո E16 եվրոպական երթուղին։


== Քաղաքի զինանշան ==
Զինանշանն իրենից ներկայացնում է «Վեներայի հայելու» 3 պատկեր՝ քաղաքի պատի վրա։ Վեներայի երեք նշանները ցույց են տալից քաղաքը հիմնադրող երեք կանանց։


== Տնտեսություն ==
Արդյունաբերության մեջ են մտնում ավտոմեքենաշինությունը և քիմիական արդյունաբերությունը։


== Սպորտ ==
Քաղաքը համարվում է դահուկասպորտի կենտրոնը։ «Լուգնետ» սպորտհամալիրում անցկացվել են 1954, 1974, 1993 և 2015 թվականի դահուկներով սպորտի ձևերի աշխարհի առաջնությունները։


== Արտաքին հղումներ ==
Falun.se(շվեդ.)
Ալեքսանդր Սիզոնենկո

Ալեքսանդր Ալեքսանդրովիչ Սիզոնենկո (ուկրաիներեն՝ Сизоненко Олександр Олександрович, սեպտեմբերի 20, 1923(1923-09-20), Բաշտանկայի շրջան, Nikolayev Okrug, Odessa Governorate, Ուկրաինական ԽՍՀ, ԽՍՀՄ և Նովոալեկսանդրովկա, Q105547623?, Bashtanka Raion, Նիկոլաևի մարզ, Ուկրաինական ԽՍՀ, ԽՍՀՄ - սեպտեմբերի 13, 2018(2018-09-13)), ուկրաինացի գրող, արձակագիր, լրագրող, հրապարակախոս, սցենարիստ։


== Կենսագրություն ==
Ալեքսանդր Սիզոնենկոն ծնվել է 1923 թվականին Նիկոլաևի մարզի Բաշտանկայի շրջանի Նովոալեկսանդրովկա գյուղում, գյուղացու ընտանիքում։ Ավարտել է Նիկոլաևի ազգային մանկավարժական ինստիտուտի գրականության բաժինը։ Մասնակցել է Հայրենական պատերազմին։ Բեռլինի գրոհի ժամանակ ծանր վիրավորվել է։ Ետպատերազմյան տարիներին աշխատել է Նիկոլաևի գործարաններում, շարունակել է ուսումը, այնուհետև տեղափոխվել է Կիև և աշխատել Կիևի Ալեքսանդր Դովժենկոյի անվան կինոստուդիայի սցենարական բաժնում։ Եղել է ԽՄԿԿ անդամ։


== Պարգևներ ==
Հայրենական պատերազմի շքանշան
Աշխատանքային կարմիր դրոշի շքանշան
Ժողովուրդների բարեկամության շքանշան
«Խիզախության համար» մեդալ
Բեռլինի գրավման մեդալ
Տարաս Շևչենկոյի անվան ՈւԽՍՀ պետական մրցանակ, 1984
«Նիկոլաևի պատվավոր քաղաքացու կոչում», 2003
Յուրի Յանովսկու անվան մրցանակ


== Ստեղծագործություններ ==
Տպագրվել սկսել է 1949 թվականից։ Առանձին հրատարակությամբ լույս են տեսել Սիզոնենկոյի պատմվածքները, ակնարկները, վիպակներն ու վեպերը։

«Հայրենի կրակներ», 1951
«Հարազատ վայրեր», 1955
«Հեռացող շչակներ», 1957
«Սպասում եմ քեզ կղզիներում», 1963
«Աստղերն ընկնում են օգոստոսին», 1957
«Շոգենավերը», 1960
«Ճերմակ ամպեր», 1965
«Ով է քո ընկերը», 1972
«Մարտի դաշտում», 1974
«Տափաստան», 1975


== Ֆիլմեր ==
Սցենարիստ

«Ճերմակ ամպեր», 1968
«Կայդաշևա ընտանիքը», 1993Խմբագիր

«Մոռացված նախնիների ստվերները», 1964
Загибель ескадри, Та, що входить у море, Криниця для спраглих та ін, 1966


== Գրականություն ==
Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк : Молоде життя, 1955-1995.
Сизоненко, О. Степ: роман / О. Сизоненко. - К. : Радянський письменник, 1979. - 559 с.
Сизоненко, О. Зорі падають в серпні: повісті, оповідання / О. Сизоненко. - К. : Дніпро, 1973. - 479 с.


== Ծանոթագրություններ ==
Փամբակ (գյուղ, Գեղարքունիքի մարզ)

Անվան այլ կիրառումների համար տե՛ս՝ Փամբակ (այլ կիրառումներ)Փամբակ (նախկին անվանումը` Ղուշչի Դարասի),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 27 կմ հյուսիս-արևմուտք, Սևանա լճի արևելյան ափին։
Նախկինում Ղուշչի Դարասի անվան տակ ընդգրկված է եղել Ցարական Ռուսաստանի Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ 1995 թվականից մտնում է ՀՀ Գեղարքունիքի մարզի մեջ։ 


== Բնակչություն ==
Ըստ ՀՀ 2011 թ. մարդահամարի արդյունքների` Փամբակի մշտական բնակչությունը կազմել է 548, առկա բնակչությունը` 469 մարդ։ Մինչև 1989 թ. գյուղը հիմնականում բնակեցված է եղել ադրբեջանցիներով, այնուհետ` Ադրբեջանի Դաշքեսան քաղաքից բռնագաղթած հայերով։ Փամբակի բնակչության փոփոխությունը ժամանակի ընթացքում` ստորև.


== Ծանոթագրություններ ==
Սենտ Ալբան դ'Է

Սենտ Ալբան դ'Է (ֆր.՝ Saint-Alban-d'Ay), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1305 մարդ, բնակչության խտությունը` 54.99 մարդ/կմ²։ Բնակավայրը զբաղեցնում է 23.73 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 70 կմ հարավ, Պրիվա քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 835 աշխատունակ (15-64 տարեկան)  բնակիչ, որոնցից ակտիվ էին 631-ը, իսկ ոչ ակտիվները` 204։ Ակտիվության ցուցանիշը կազմում է 75,6 %։ 631 աշխատունակ մարդկանցից աշխատել է 589 անձ (312 տղամարդ և 277 կին)։ Գործազուրկ են եղել 42 անձ (24 տղամարդ և 18 կին)։ 204 անաշխատունակներից 67-ը եղել են աշակերտներ կամ ուսանողներ, 84-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Գրումես

Գրումես (իտալերեն՝ Grumes), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 466 մարդ (2008), բնակչության խտություն՝ 43 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 38030։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 685003


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Hope is a dangerous thing for a woman like me to have – but i have it

«hope is a dangerous thing for a woman like me to have – but i have it» (անգլ. թարգմանաբար՝ «հույսը վտանգավոր է այնպիսի կնոջ համար, ինչպիսին ես եմ, - բայց ես դա ունեմ»), ամերիկացի երգչուհի Լանա Դել Ռեյի երգը նրա վեցերորդ՝ «Norman Fucking Rockwell!» ստուդիական ալբոմից, որը գրվել է պրոդյուսեր Ջեկ Անտոնոֆի համահեղիկնակությամբ։ Երգը թողարկվել է 2019 թվականի հունվարի 9-ին Polydor Records լեյբլում։ Դրան հաջորդել են «Mariners Apartment Complex» և «Venice Bitch» սինգլները։


== Նախապատմություն ==
2019 թվականի հունվարին Լանա Դել Ռեյը տեղադրել է երգի պրոմոն Ինստագրամում և ասել է, որ դա «ֆան թրեք է»։ Թրեքը սկզբում անվանվել է «Sylvia Plath»՝ ի պատիվ ամերիկացի գրողի, ում նա նշել է երգում։


== Քննադատություն ==
Քլեշ ամսագրից Ռոբին Մյուրեյն անվանել է երգն «ոչ սովորական, հոգեհարազատ», և նշել է դաշնամուրի և վոկալի զուգակցումն, որը, նրա կարծիքով, «հեշտությամբ կարող է դառնալ Դել Ռեյի ամենաանկեղծ և հմուտ կատարումներից մեկն այսօրվա դրությամբ»։ Երգում նշվում է ամերիկացի գրող Սիլվիա Փլաթը։


== Երգացանկ ==


== Ձայնագրման անդամներ ==
Լանա Դել Ռեյ՝ վոկալ, երգի հեղինակ
Ջեկ Անտոնոֆ՝ երգի հեղինակ, պրոդյուսեր, դաշնամուր
Լորա Սիսկ՝ միքսինգ, ինժեներինգ
Քրիս Գերինգեր՝ մաստերինգ
Ուիլ Քուինել՝ մաստերինգի և ինժեներինգի օգնական


== Հիթ-շքերթներ ==


== Ծանոթագրություններ ==


== Արտաքին հղումներ ==
«Lyrics «hope is a dangerous thing for a woman like me to have – but i have it»» (անգլերեն)։ Lana Del Rey։ Վերցված է 9 января 2019  
 «hope is a dangerous thing for a woman like me to have – but i have it» (աուդիո-վիդեո) (անգլ.)
Նաումկինո (գյուղ, Աուրգազինսկի շրջան)

Նաումկինո (ռուս.՝ Наумкино, բաշկիրերեն՝ Наумкин), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 673 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանբուլ

Գրանբուլ (անգլ.՝ Granbull), երկրորդ սերնդի փերի տեսակի պոկեմոն, որը պոկեմոնների ազգային ցանկում (հավաքագրված է պոկեդեքսում) հաշվառված է #210 կարգաթվի ներքո։ Համարվում է «Պոկեմոն» ապրանքանիշի մանգայի և անիմեի կերպար։ Գրանբուլն անգլիական բուլդոգ է, որը բնութագրվում է ահռելի չափի սրածայր ժանիքներով և հսկայական հասակով։ Հանդիպում է քաղաքային բնակավայրերում, իսկ վայրի պոկեմոնի կարգավիճակով՝ անտառային միջավայրերերում և այլ տարածություններում։
Գրանբուլը պոկեմոնի զարգացման բարձրագույն աստիճանն է, որը զարգանում է Սնուբբուլից։ Էվոլյուցիայի ընթացքում հատկությունները մեծապես չեն փոխվում՝ սակայն ավելանում են փերի պոկեմոնի հատկությունները։


== Ծագումնաբանություն ==
Գրանբուլի անվանումը կապված է վերջինիս կենդանական տեսակի հետ։ Կերպարային առումով պոկեմոնը վերցված է կելտական դիցաբանությունից՝ որպես փերի շան մարմնավորում։


== Նկարագրություն ==
Գրանբուլը մանուշակագույն երկոտանի պոկեմոն է՝ բրիտանական բուլդոգ։ Վերջինիս բնորոշ է ակնհայտ ցածր բերանային գոտին ու ստորին ծնոտի սերտաճած և չափազանց սրածայր երկու ժանիքները։ Վերին ծնոտի ատամները մի քանի տասնմայկ անգամ փոքր են ստորինից՝ հասարակ շան ժանիքի նմանությամբ։ Ըստ համապատասխան վերլուծությունների՝ Գրանբուլի ծնոտն այնքան ծանր է, որ պոկեմոնը բավականին դժվարությամբ է հորիզոնական դիրքով պահում իր գլուխը։ Ունի երկու կծկված ականջներ, ինչպես նաև սև գույնի փոքրիկ քիթ։ Վզային գոտում առկա է սև մանյակ, որի վրա նշմարվում են սպիտակ գծանշումներ։ Նմանատիպ նշաններ առկա են նաև թաթի վերին հատվածում։ Թաթի վրա կան անզեն աչքով աննկատելի համարվող փոքրիկ ճանկեր։ Պոչը ևս փոքր է՝ անգլիական բուլդոգի պես։
Չնայած իր կատաղի տեսքին՝ Գրանբուլը բավականին զվարճալի և մարդամոտ պոկեմոն է։ Բացի այդ, նա նաև բավականին երկչոտ է և վախենում է իրեն շրջապատող բազմաթիվ անշարժ առարկաներից։ Այնուամենայնիվ, Գրանբուլը պատրաստ է ցանկացած ժամանակ հարձակվել և պաշտպանել իր մարզիչին։ Գրանբուլին շատ հաճախ կարելի է անիմեում հանդիպել քաղաքային բնակավայրերում՝ զբոսայգիներում և պուրակներում։


== Հմտություններ ==
Պիջոտտոն ունի երկու հիմնական տեխնիկական հնարքներ՝ աբիլիթիներ։ Դրանք հիմնականում կապված են շուն-պոկեմոնի դինամիկ գրոհների և ֆիզիկական ուժի հետ։

«Վախեցե՛ք»՝ այս աբիլիթիի ընթացքում Գրանբուլը տարօրինակ հնարքների և սարսափազդու ազդանշանների միջոցով խուճապի է մատնում հակառակորդին։ Աբիլիթին հիմնականում կիրառվում է մրցակցի գրոհի ժամանակ՝ սեփական դադարի դիրքում։ Այն նվազդեցնում է պոկեմոնի գրոհի արդյունավետության աստիճանը և մասնակիորեն բացառում հարվածի ճշգրտությունը՝ շեղելով վերջինիս անմիջական ուղղությունը։ Գրովլին այն եզակի փերի պոկեմոններից է, որը տիրապետում է այս հնարքին։
«Արագ ոտք»՝ այս աբիլիթիի էությունն այն է, որ Գրանբուլն օգտագործելով իր արագաշարժ ոտքերը կարողանում է կարճ ժամանակամիջոցում արագորեն տեղափոխել ահռելի մարմինը։ Այն հնարավորություն է ընձեռում հաճախակի խուսափել միջանկյալ գրոհներից և նույնիսկ բացառել վերջնական հարվածների անմիջական ռիսկերը։


== Ծանոթագրություններ ==
Քրիստոֆեր Ջոն Սենսոմ

Քրիստոֆեր Ջոն Սենսոմ (անգլ.՝ Christopher John Sansom, 1952[…], Էդինբուրգ, Միացյալ Թագավորություն), դետեկտիվ ժանրում ստեղծագործող բրիտանացի գրող։


== Կենսագրություն ==
Քրիստոֆեր Ջոն Սենսոմը ծնվել է 1952 թ․ Շոտլանդիայի մայրաքաղաք Էդինբուրգում։ Պատմություն է ուսանել Բիրմինգհեմի համալսարանում, որտեղ և դոկտորական ատենախոսություն է պաշտպանել Հարավաֆրիկյան Հանրապետության նկատմամբ Մեծ Բրիտանիայի Լեյբորիստական կուսակցության վարած քաղաքականության վերաբերյալ։ Այնուհետև մասնագիտացել է իրավաբանության մեջ։ Որոշ ժամանակ իրավաբան աշխատելուց հետո, նա թողնում է այս ասպարեզը և ամբողջությամբ նվիրվում գրելուն։ Հեղինակը հիմնականում ստեղծագործում է պատմական դետեկտիվի ժանրում։ BBC-ն մտադրություն է հայտնել էկրանավորելու հեղինակի Մեթյու Շարդլեյկի մասին վեպերի շարքը։


== Ստեղծագործությունների ցանկ ==
Մեթյու Շարդլեյկի մասին վեպեր
«Քայքայում» (Dissolution), 2003 թ․
«Խավար կրակ» (Dark fire), 2004 թ․
«Սովերն» (Sovereign), 2006 թ․
«Հայտնություն» (Revelation), 2008 թ․
«Քարե սիրտ» (Heartstone), 2010 թ․
«Լաց» (Lamentation), 2014 թ․
«Թոմբլենդ» (Tombland), 2018 թ․
Այլ վեպեր
«Ձմեռը Մադրիդում» (Winter in Madrid), 2006 թ․
«Դոմինիոն» (Dominion), 2012 թ․


== Մրցանակներ ==
2003 թ․ ստացել է դետեկտիվ ժանրի ստեղծագործություններին տրվող շվեդական Flintyxan մրցանակը՝ «Քայքայում» վեպի համար, իսկ 2005 թ․ «Խավար կրակ» վեպի համար արժանացել է Մեծ Բրիտանիայի դետեկտիվ ժանրում ստեղծագործող գրողների միության Ellis Peters Historical Dagger մրցանակին։


== Ծանոթագրություններ ==


== Արտաքին հղումներ ==
Սառա Քրոուն, Կյանքը գրքերում․ Հարցազրույց Ք․ Ջ․ Սենսոմի հետ
Իզվեր

Իզվեր (ռուս.՝ Изверь), գետ Ռուսաստանում, հոսում է Կալուգայի մարզում։ Գետաբերանը տեղակայված է Ուգրա գետի ձախ ափին 47 կմ հեռավորության վրա։ Գետի երկարությունը 72 կմ է, ավազանի տարածքը 504 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ոգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021443
Հիդրոլոգիական ուսումնասիրությունների կոդը - 110002144
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռեմ Նոտր Դամ

Ռեմ Նոտր Դամ  (ֆրանս.՝ Rhêmes-Notre-Dame), կոմունա Իտալիայի Վալե դ'Աոստա մարզում։
Բնակչությունը կազմում է 128 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 86 կմ²։ Փոստային ինդեքս՝ 11010։ Հեռախոսային կոդ՝ 0165։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 936114
Էլեկտրոնային փոստ՝ comune@comune.rhemes-notre-dame.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մորոզովշչինա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՄորոզովշչինաՄորոզովշչինա (ուկրաիներեն՝ Морозівщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Մորոզովշչինա գյուղում բնակվում էր 61 մարդ։ Բնակավայրը զբաղեցնում է 0,358 կմ² տարածք։ Բնակչության խտությունը կազմում էր 170,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Չյորնայա (Մեծ Չյորնայայի վտակ)

Անվան այլ կիրառումների համար տե՛ս՝ Փոքր Չյորնայա (այլ կիրառումներ)Փոքր Չյորնայա (ռուս.՝ Малая Чёрная ), գետ Ռուսաստանում, հոսում է Կեմերովոյի մարզում։ Գետի երկարությունը 35 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիգրան Թովմասյան

Տիգրան Թովմասյան (հուլիսի 14, 1972(1972-07-14), Երևան, Հայկական ԽՍՀ, ԽՍՀՄ - օգոստոսի 8, 1992(1992-08-08)), ազատամարտիկ։ 1992 թվականի հուլիս-օգոստոսին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների պաշտպանական, Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության համար մղված մարտերում։ Թովմասյանը և 11 ազատամարտիկներ իրենց վրա վերցնելով հակառակորդի գրոհները՝ ապահովել են գյուղի 4500 բնակչի տարհանումը անվտանգ գոտի, իրենք զոհվել են։
Հետմահու պարգևատրվել է ՀՀ 1 -ին աստիճանի «Մարտական խաչ» շքանշանով։ Թաղված է Եռաբլուրում։
Տուլու

Տուլու, ժողովուրդ Հնդկաստանում։ Բնակվում են Թամիլնադ նահանգի արևմուտքում (Տուլուվա), ինչպես նաև Մահարաշարա, Կարնատակա և Կերալա նահանգների Թամիլնադին կից շրջաններում։ Ընդհանուր թիվը՝ 1,95 միլիոն (1997)։ Լեզուն պատկանում է դրավիդյան լեզուներին։ Պաշտոնական կրոնը հինդուիզմն է, տարածված են նաև հին հավատալիքները (զանազան ոգիների պաշտամունք են)։ Կենցաղում պահպանվել են նախնադարյան համայնակարգի գծեր։ Աճեցնում են կոկոսյան արմավենի, հավաքում կոկոսյան արմավենու հյութ։


== Ծանոթագրություններ ==


== Գրականություն ==
Народы Южной Азии, М․, 1963․
Միլիմետր

Միլիմետր (միլլիմետր) , երկարության չափման միավոր։ Նշանակվում է մմ (միջազգային նշանակումը՝ mm)։
1 մմ = 0,001 մ = 0,01 դմ = 0,1 սմ = 1000 մկմ.
Նարեկ հայկական վարժարան (Նիկոսիա)

Անվան այլ կիրառումների համար տե՛ս՝ Նարեկ հայկական վարժարան (այլ կիրառումներ)Նարեկ հայկական վարժարան (հուն․՝ Narek αρμενικό σχολείο), վարժարան Կիպրոսի Նիկոսիա քաղաքում։ 1972 թվականից անվանվել է «Նարեկ»` ի պատիվ Գրիգոր Նարեկացու, գտնվում է Ստրովոլոսի Արմենիա փողոցի 47 հասցեում, Կիպրոսի հայկական թեմի և Սուրբ Աստվածածին եկեղեցու միջև։


== Պատմություն ==
Դպրոցի ներկայիս շենքը կառուցվել է 1971-1972 թվականներին Կրթության նախարարության տեխնիկական ծառայությունների կողմից։ Պաշտոնական բացումը կատարվել է 1972 թվականի նոյեմբերի 12-ին արքեպիսկոպոս Մակարիոս III և Կիլիկիայի կաթողիկոս Խորեն I կողմից։ Դպրոցում սովորում են 110 աշակերտներ։ Ինչպես մյուս Նարեկ կրթօջախները (Լարնակայում, Լիմասոլում), գործում են 2009 թվականին հաստատված Վերա Թեմրազյանի մեկ սկզբունքով Նարեկ հայկական դպրոցների կոմիտեի խնամակալության ներքո։ 2005 թվականից Մելքոնյան կրթական հաստատության ոչ արդարացի փակման պատճառով շուրջ 15 ուսանողներ տեղափոխվել են Նարեկ գիմնազիա (Պատանեկան ավագ դպրոց)։
Նիկոսիայում առաջին հայկական դպրոցը հիմնադրվել է 1870 թվականին Վիկտորիա փողոցում վարդապետ Վարդան Մամիկոնյանի կողմից։ 1886 թվականին հոգևոր հովիվ Հովհաննես Շահինյանը վերակառուցում է շինությունը և այն անվանում «Վարդանանց տղաների դպրոց»։ 1902 թվականին վարդապետ Պետրոս Սարաջյանը կառուցում է «Շուշանյան օրիորդաց դպրոցը»։ Այս երկու դպրոցները գործել են միաժամանակ մինչև 1921 թվականը, երբ տեղացի սեփականատեր Արթին Բեյ Մելիքյանի մահից հետո, նրա ժառանգները իր ցանկության համաձայն ստեղծեցին համակրթական «Մելիքյան Ազգային դպրոցը»։ Սկզբնական շրջանում դպրոցի շենքը մեծ էր թվում, սակայն, շուտով այստեղ են սովորում նաև Հայոց ցեղասպանությունից ողջ մնացածները։ 1938 թվականին Տիգրան Ուզունյանը հիմնադրում է «Ուզունյան Ազգային դպրոցը»։ 1939-1963 թվականներին այս երկու դպրոցները գործել են «Մելիքյան-Ուզունյան Ազգային դպրոց» անվան ներքո։ 1950 թվականին կառուցվում է մանկապարտեզի նոր շենքը։ 1963-1964 թվականներին դպրոցի տարածքն առգրավվել է թուրք-կիպրական ծայրահեղականների կողմից։ Դասընթացները դադարեցվել են մեկ ամսով։ 1964 թվականի փետրվար-հունիս ամիսներին դպրոցը տեղակայվել է արքեպիսկոպոս Մարկոս III պողոտայի Mitsis շինությունում։ 1964 թվականի սեպտեմբերից մինչև 1972 թվականի հունիսը դպրոցը գործել է երկու շինություններում մինչև նոր տարածքի կառուցումն Անդրանիկ Լ. Աշչյանի նախաձեռնությամբ 1966 թվականին հատկացված տարածքում Պերճ Թիլբյանի աջակցությամբ։
Դպրոցի նոր լսարանները կառուցվել են 2008–2010 թվականներին։ Լսարանների բացումը կատարվել է 2011 թվականի մայիսի 17-ին Կրթության և մշակույթի նախարար Անրեաս Դեմետրիուի կողմից։


== Տես նաև ==
Նարեկ հայկական վարժարան


== Ծանոթագրություններ ==


== Արտաքին հղումներ ==
The Armenians of Cyprus (booklet)
The Armenians of Cyprus
Քերոլ Լոմբարդ

Քերոլ Լոմբարդ (անգլ.՝ Carole Lombard, իսկական անուն ազգանունը` Ջեյն Էլիս Փիթերս, հոկտեմբերի 6, 1908(1908-10-06)[…], Ֆորտ Ուեյն, Ինդիանա, ԱՄՆ - հունվարի 16, 1942(1942-01-16)[…], Նևադա, ԱՄՆ), ամերիկացի դերասանուհի, ներկայացված է եղել Օսկար կինոմրցանակի, ընդգրկված է Ամերիկյան բոլոր ժամանակների ֆիլմերի 100 մեծագույն աստղերի ցանկում 23-րդ տեղում։
Հոր կողմից գերմանական արմատներ ունի, իսկ մոր կողմից` անգլիական։ Ճանաչում է ձեռք բերել 1930-ական թթ. հանդես գալով Հոլիվուդյան մի քանի դասական ֆիլմերում կատակերգական դերերով, դրանցից առավել նշանավորը «Իմ ծառա Գոդֆրի» ֆիլմում Այրին Բալաքի դերն է, որի համար նա ներկայացվել է Օսկարի։ Հոլիվուդյան փառքի ծառուղում բացվել է նրա անվան աստղ` համար 6930։
Ամուսնացած է եղել նշանավոր դերասան Կլարկ Գեյբլի հետ։
Մահացել է 1942 թվականին ինքնաթիռի վթարի ժամանակ։ Վթարի հետևանքով մահացել են ինքնաթիռում գտնվող բոլոր 22 մարդիկ։ Թաղված է Գլենդելի Ֆորեսթ-Lաուն գերեզմանատանը։


== Ծանոթագրություններ ==
Ամբերգ (այլ կիրառումներ)

Ամբերգ, կարող է վերաբերել՝

Ամբերգ - շրջանային ենթակայության քաղաք Բավարիա դաշնային երկրում (Գերմանիա)
Ամբերգ - կոմունա Գերմանիայում՝ Բավարիա երկրամասում՝ Ներքին Ալգոյ շրջան
Իտուրի

Իտուրի (ֆր.՝ Province de l'Ituri), նահանգ Կոնգոյի Դեմոկրատական Հանրապետությունում, որը գտնվում է երկրի հյուսիս-արևելքում։ Վարչական կենտրոնը Բունիա քաղաքն է։


== Պատմություն ==
Իտուրին, 1962-1966 թվականներին, որպես Կիբալի-Իտուրի եղել է Կոնգոյի նախկին նահանգներից մեկը։


== Ծանոթագրություններ ==
Էսֆիր Էմդեն

Էսֆիր Էմդեն (ռուս.՝ Эсфирь Моисеевна Эмден, իսկական անունը՝ Կոսայա, ռուս.՝ Коссая, հունվարի 22, 1905(1905-01-22) կամ 1906, Դնեպր, Ռուսական կայսրություն - 1961), ռուս խորհրդային արձակագիր, բանաստեղծ, դրամատուրգ, մանկագիր, խմբագիր։


== Կենսագրություն ==
Էսֆիր Էնդենը երեխաների համար գրել է բազմաթիվ ստեղծագործություններ՝ վիպակներ, բանաստեղծություններ, պիեսներ։ Երկար ժամանակ աշխատել է որպես մանկական գրքերի խմբագիր։ 1941 թվականին «Ёлка» («Տոնածառ») գրքի պատրաստման ժամանակ բացահայտում է հանրահայտ «В лесу родилась ёлочка» բանաստեղծության իսկական հեղինակին։ Բանաստեղծության հեղինակը Ռաիսա Կուդաշևան էր, որն այս բանաստեղծությունը հրապարակել էր 1903 թվականին «А. Э.» ծածկանունով։
1937 թվականին Էսֆիր Էմդենի սցենարով թողարկվում է «Ուրախ ճանապարհորդներ» (ռեժիսոր՝ Ունեսիր Մազուր) կարճամետրաժ ֆիլմը։


== Էսֆիր Էմդենը հայերեն ==
Գարնանային քայլերգ (բանաստեղծություն), Ե., Պետհրատ, 1932, 14 էջ։ Ռուսերենից թարգմ. Խաչիկ Հրաչյան։
Հեքիաթ հաստ Շուցմանի և գիտական բժշկի մասին (բանաստեղծություն), Ե., Պետհրատ, 1932, 14 էջ։ Ռուսերենից թարգմ. Աշոտ Շայբոն։


== Երկեր ==
Иммер берайт! (1930).
Сказка о толстом шуцмане и об учёном докторе (1930).
Весенний марш (1930).
День (1931).
Известно ли сэру? (1932).
Школьный год Марины Петровой (1952).
Подарок (1953).
Приключения маленького актёра (1958).
Дом с волшебными окнами (1959).
Конец оловянного генерала (1962).
В Стране Бабушки Куклы, или Дом с волшебными окнами.


== Ծանոթագրություններ ==
(9768) Ստեֆենմարան

(9768) Ստեֆենմարան (անգլ.՝ Stephenmaran), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 5-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,425418 ա. մ., առավելագույնը մոտենում է 1,9075 ա. մ. հեռավորության վրա և հեռանում 2,9433 ա. մ.։ Արեգակի շուրջ մեկ ամբողջական պտույտ է կատարում 1379,68 երկրային օրվա ընթացքում, իր ուղեծրով շարժվելով միջինում 0,26093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9768) Ստեֆենմարան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլոմոս Դիոնիսիոս

Սոլոմոս Դիոնիսիոս (ապրիլի 8, 1798(1798-04-08), Զակինթոս, Zakynthos Municipality, Զակինթոս, Հոնիական կղզիներ, Հունաստան - փետրվարի 9, 1857(1857-02-09), Կերկիրա, Corfu Regional Unit, Հոնիական կղզիներ, Հունաստան), հույն բանաստեղծ։ Առաջին բանաստեղծությունները գրել է իտալերեն։ 1821 թվականին մտել է «Ֆիլիկի էթերիա» ընդհատակյա կազմակերպության շարքերը։ «Ազատության հիմն»-ը (1823) Սոլոմոսի առաջին խոշոր ստեղծագործությունն է՝ գրված հունարեն։ Ժողողովրդական պայքարի թեմային են նվիրված «Ներբող Բայրոնի մահվան առթիվ» (1825) և «Ազատ պաշարվածները» պոեմները։ Ուշ շրջանի ստեղծագործությունները («Հունական նավ», «Սապֆո» են) գրված են իտալերեն։ Հանդես է եկել ժողովրդական լեզվի՝ դիմոտիկայի, հաստատման համար։ «Ազատության հիմն»-ի առաջին տները 1869 թվականին դարձել են Հունաստանի ազգային հիմնը։


== Կենսագրություն ==
Ծնվել է Հոնիական կղզիներից մեկում՝ Զակինթոսում, նույն թվականին 1798 թվականին, երբ Ռիգաս Վելեստինլիսը մահապատժի ենթարկվեց թուրքերի կողմից։
Ըստ այդ ժամանակ Զակինթոսի արիստոկրատական ​​շրջանի այն ժամանակաշրջանում ընդունված ավանդույթի, տասնամյա Դիոնիսոսը ուղարկվել է Իտալիայում սովորելու։ Դա իտալական գրականության մեջ ռոմանտիկ միտումների հաստատման ժամանակաշրջան էր, և Սոլոմոսի բանաստեղծական տաղանդի ձևավորումը ազդում էր ժամանակակից իտալական պոեզիայի փորձի վրա` իր հայրենասիրության և ազատության սիրով, ժողովրդական լեզվին հավատարիմ մնալով և մարդկանցից ընթերցողի նկատմամբ աճող կողմնորոշմամբ։
Ավարտել է Պավիայի համալսարանի իրավաբանական ֆակուլտետը։
Սոլոմոսը իր առաջին բանաստեղծությունները գրել է իտալերեն, սակայն 1818 թվականին վերադառնալով հայրենիք՝ ուսումնասիրում է իր մայրենի լեզուն։ Նա պաշտպանում էր ժողովրդական հունարենի`դիոմոտիկայի հաստատումը։ Նա ստեղծում է ժողովրդական հունական երգեր և սեփական հունական բանաստեղծություններ՝ դիմոտիկայի վերաբերյալ։
1821 թվականին նա միանում է հունական ընդհատակյա կազմակերպության «Ֆիլիկի Էթերիա» շարքին։ Սոլոմոսի հունարեն առաջին խոշոր աշխատանքը «Ազատության հիմնն» է (1823 թվական)։ 1869 թվականից սկսած «Ազատության հիմնի» առաջին քառատողերը դարձել են Հունաստանի ազգային հիմնը։ Բանաստեղծի հիմնական գործերը «Ներբող Բայրոնի մահվան առթիվ» բանաստեղծությունները (1825 թվական) և «Ազատ պաշարվածները» (որի վրա բանաստեղծն աշխատել է մինչև իր կյանքի վերջը) նվիրված են ժողովրդական պայքարի թեմային։ Չնայած այն բանին, որ հետագայում գործերը («Հունական նավ», «Սապֆո» և այլն) Սոլոմոսը գրել է իտալերեն, բայց նա նաև օգտագործում էր հունական բանահյուսության տարրեր։
Սոլոմոսը մահացել է 1857 թվականի փետրվարին ինսուլտից։ 1865 թվականին նրա աճյունը տեղափոխվել է Զաքինթոս կղզի։


== Ակնարկներ ==
Ազատության օրհներգ
Ներբող Բայրոնի մահվան առթիվ (1825 թվական)
Ազատ պաշարվածները
Հունական նավ
Սապֆո


== Ռուսերենով հրապարակումներ ==
Песни свободы / Пер. с новогреч. и итал. / cост. Я. Мочос, П. Антеос; Вступ. статья Я. Мочоса ; Примеч. С. Ильинской ; Ил.: Е. Ракузин. — М.: Художественная литература, 1964. — 183 с.


== Ծանոթագրություններ ==


== Գրականություն ==
Мочос, Яннис Дионисиос Соломос // Вопросы литературы. — 1964. — № 2. — С. 112—126. — ISSN 0042-8795.
Sherrárd Ph. The marble threshing floor. — Լ., 1956. — P. 71-75. (անգլ.)
Raizis М. Byron. Dionysios Solomos. — N. Y., [1972]. (անգլ.)


== Հղումներ ==
Греческая литература на сайте ФЭБ
Սեն Վիգոր դե Մեզրե

Սեն Վիգոր դե Մեզրե (ֆր.՝ Saint-Vigor-des-Mézerets), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 26.08 մարդ/կմ²։ Բնակավայրը զբաղեցնում է 9.47 կմ² տարածք։
2017 թվականի հունվարից Լասի և Սեն Ժան լը Բլան համայնքների հետ միասին հանդիսանում է Տեր դը Դրուանս համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 159 աշխատունակ (15-64 տարեկան)  բնակիչ, որոնցից ակտիվ էին 131-ը, իսկ ոչ ակտիվները` 28։ Ակտիվության ցուցանիշը կազմում է 82,4 %։ 131 աշխատունակ մարդկանցից աշխատել է 122 անձ (74 տղամարդ և 48 կին)։ Գործազուրկ են եղել 9 անձ (4 տղամարդ և 5 կին)։ 28 անաշխատունակներից 13-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պուշկարևո (գյուղ, Վելիկա Բոգաչկայի շրջան)

Պուշկարևո (ուկրաիներեն՝ Пушкареве), գյուղ Ուկրաինայի Պոլտավայի մարզի Վելիկա Բոգաչկայի շրջանում։ Բնակավայրը նախկինում նաև անվանվել է Պուշկարևո։ Հիմնադրվել է 1910 թվականին։
2001 թվականի տվյալներով Պուշկարևո գյուղում բնակվում էր 260 մարդ։ Բնակավայրը զբաղեցնում է 0,817 կմ² տարածք։ Բնակչության խտությունը կազմում էր 318,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուտիլիանո

Կուտիլիանո  (իտալերեն՝ Cutigliano), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 1621 մարդ (2008 թվականի տվյալներով)։ Բնակչության խտությունը՝ 37մարդ/կմ²։ Տարածքը՝ 44 կմ²։ Փոստային ինդեքս՝ 51024։ Հեռախոսային կոդ՝ +39 0573։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0573 68881
Էլեկտրոնային հասցե՝ segretario@comune.cutigliano.pt.it
Գլխավոր կայք՝ http://www.comune.cutigliano.pt.it/ Archived 2011-03-10 at the Wayback Machine.


== Արտաքին հղումներ ==
http://www.comune.cutigliano.pt.it/ Archived 2011-03-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լարյովո (գյուղ, Միտիշչենսկի շրջան)

Լարյովո (ռուս.՝ Ларёво), գյուղ Ռուսաստանի, Մոսկվայի մարզի Միտիշչենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սումինո (այլ կիրառումներ)

Սումինո, կարող է վերաբերել՝

Սումինո - գյուղ Ռուսաստանի Լենինգրադի մարզի Վոլոսովսկի շրջանի կազմում։
Սումինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Զոլոտուխա (գյուղ, Լև-Տոլստովսկի շրջան)

Անվան այլ կիրառումների համար տե՛ս՝ ԶոլոտուխաԶոլոտուխա (ռուս.՝ Золотуха), գյուղ Ռուսաստանի, Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերոյսկոե (գյուղ, Սակիի շրջան)

Գերոյսկոե (ուկրաիներեն՝ Геройське, Ղրիմի թաթարերեն՝ Aşağı Camin), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Աշագա-Ջամին։
2001 թվականի տվյալներով Գերոյսկոե գյուղում բնակվում էր 1 706 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաշինգտոն շրջան (Փենսիլվանիա)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.230 կմ² է, բնակչությունը՝ 207.820 մարդ (2010 թ. տվյալներով)։ Շրջկենտրոնն է Վաշինգտոն բնակավայրը։ Կազմավորվել է 1781 թ.։
Կայմաշաբաշ

Կայմաշաբաշ (ռուս.՝ Каймашабаш, բաշկիրերեն՝ Ҡаймашабаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 363 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրելի՛ս, ես փոքրացրել եմ երեխաներին (ֆիլմ)

«Սիրելի՛ս, ես փոքրացրել եմ երեխաներին» (անգլ.՝ Honey I Shrunk the kids), ամերիկյան ընտանեկան ֆիլմ։ Առաջին ֆիլմը գյուտարար Զալինսկիի մասին։


== Անոտացիա ==
Պրոֆեսոր Զալինսկին հայտնագործում է փոքրացնող սարք։ Երբ նա կատարում էր զեկուցում, նրա երեխաները վերցնում են հարևանին, պատահական միացնում են համակարգը և դարձնում են մարդկանց փոքր։


== Դերերում ==


== Թողարկում ==


=== Նախկին ԽՍՀՄ-ում ===
1990-ական թվականների սկզբներին ԽՍՀՄում հայտնի դարձավ ֆիլմը, որպես «ծովահենային» վիդեոերիզների վրա Ալեքսեյ Միխաելովի և Պավլա Սանաեվայի թարգմանությամբ։ 1990-ականների վերջին դուրս եկավ լիցենզիոն VHS-ը Վիդեոսերվիզի անհատական արտադրությամբ և «Disney Videos» բազմաձայն թարգմանությամբ։


=== Տեղեկատվություն DVD-ի մասին ===
Պատկեր - գունային, 4:3, NTSC
Գլխավոր լեզու - անգլերեն
Ձայնային ուղու լեզուն (անգլ.՝ Spoken Languages)։Անգլերեն - Dolby Surround 5.1
Ֆրանսերեն (կրկնօրինակում) - Dolby Surround 5.1
Ռուսերեն (պրոֆեսիոնալ, բազմաձայն, կադրի ետևում գտնվող) - Dolby Surround 5.1Ենթավերնագիր (անգլ.՝ Captions Subtitles) - Անգլերեն (անգլ.՝ English for the Hearing Impaired)
Լրացուցիչ մասեր (անգլ.՝ Special Features)։ Ինչպես նկարահանվեց ֆիլմը (անգլ.՝ Making of "The Rescuers"), ֆոտոալբոմ։Ինֆորմացիա DVD-ի մասին։

Պատկեր։ գունային, NTSC
Գլխավոր լեզու - Անգլերեն
Ձայնային ուղու լեզուն։Ռուսերեն (Պռոֆեսիոնալ, բազմաձայն, կադրի ետևում գտնվող) - Dolby Digital 5.1
Անգլերեն - Dolby Digital 5.1
Ֆրանսերեն (կրկնօրինակում) - Dolby Digital 5.1
Իսպաներեն (կրկնօրինակում) - Dolby Digital 5.1
Անգլերեն (աուդիոմեկնաբանության ստեղծողը) - Dolby Digital 2.0Ենթավերնագրեր- անգլերեն, ֆրանսերեն, իսպաներեն, պորտուգալերեն, ճապոներեն։
Լրացուցիչ մասեր։
Կինովարձույթ (անգլ.՝ Theatrical Trailer)
Ինչպես է նկարահանվել ֆիլմը (անգլ.՝ Making of "Honey, I Shrunk The Kids")
Ֆոտոալբոմ
Ինտերվյու ստեղծողները և Ռիկա Մորանիսա։


== Տես նաև ==
Կարիկայի և Վալիի անսովոր արկածները (ֆիլմ)
Սիրելի՛ս, ես մեծացրել եմ երեխային


== Ծանոթագրություններ ==


== Արտաքին հղումներ ==
« Թանկագինս, ես փոքրացրել եմ երեխաներին (ֆիլմ)»(անգլ.) ֆիլմը Internet Movie Database կայքում
Սիմեռու (Էստոնիայի շրջան)

Սիմեռու շրջան (էստ․՝ Sõmeru vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Սիմեռու գյուղական ավանը։


== Բնակչություն ==
2006 թվականի տվյալներով շրջանում բնակվում էին 3885 մարդ։ Բնակչության խտությունը շրջանում կազմում էր 23,09 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Հունվարի 0

Հունվարի 0, գոյություն չունեցող օրացույցային ամսաթիվ, որը հիմնականում օգտագործվում է աստղաչափությունում։


== Աստղաչափությունում ==
Հունվարի 0-ն կարելի է հանդիպել տարեկան էֆիմերտեներում, որտեղ այն պայմանականորեն փոխարինում է նախորդ տարվա դեկտեմբերի 31-ը։
1955 թվականի Միջազգային աստղագիտական միության հավաքին որոշվել է սահմանել հուլյան ամսաթվի նոր տարբերակ, որը սկսվում է 1900 թվականի հունվարի 0-ից։


== Ծրագրային ապահովումներում ==
Եթե Microsoft Excel ծրագրում ստեղծել «ամսաթիվ/ժամանակ» տիպի բջիջ և հավաքել 0, ապա ծրագիրը դուրս կբերի 1900 թվականի հունվարի 0։


== Տես նաև ==
Մարտի 0


== Ծանոթագրություններ ==
Չիլտոն շրջան (Ալաբամա)

Չիլտոն (անգլ.՝ Chilton County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.795 կմ² է, բնակչությունը՝ 43.643 մարդ (2010 թ. տվյալներով)։ Շրջկենտրոնն է Քլենտոն բնակավայրը։ Կազմավորվել է 1868 թ.։


== Ծանոթագրություններ ==
Դիվանագիտական աստիճաններ

Դիվանագիտական աստիճան, արտասահմանում գտնվող դիվանագիտական ներկայացուցիչներին և տվյալ երկրի արտաքին գործերի նախարարության ապարատի աշխատակիցներին տրվող կոչում։ Մինչև Վիեննայի կոնգրեսը (1815) դիվանագիտական աստիճանների միասնական համակարգ չի եղել։ Վիեննայի կոնգրեսում սահմանվեց դիվանագիտական աստիճանների հետևյալ համակարգը դեսպան (նրան հավասարվել են պապական լեգատներն ու նունցիաները), դեսպանորդ (նրան հավասարվել են պապական ինտերնունցիաները), գործերի հավատարմատար։ Ախենի արձանագրությամբ (1818) սահմանվեց նաև չորրորդ՝ նախարար ռեզիդենտի (ըստ ավագության՝ դեսպանորդից հետո 3-րդ) աստիճանը (այժմ չի գործածվում)։ 
Դիվանագիտական հարաբերություններում պետությունների հետ հավասարության սկզբունք հաստատելու նպատակով դիվանագիտական ներկայացուցիչները անվանվեցին լիազոր ներկայացուցիչներ։ Միջազգային հարաբերություններում նոր սկզբունքի հաստատումից հետո դիվանագիտական հարաբերություններում ընդունվեցին հանրաճանաչ միջազգային աստիճաններ։
Խետեյա

Խետեյա  (ռուս.՝ Хетея), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լոպտյուգա գետի ձախ ափին՝268 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045920
Հիդրոլոգիական ուսումնասիրությունների կոդը - 103002788
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էմմա Պետրոսյան (ազգագրագետ)

Անվան այլ կիրառումների համար տե՛ս՝ Էմմա Պետրոսյան (այլ կիրառումներ)Էմմա Խաչատուրի Պետրոսյան (դեկտեմբերի 29, 1934(1934-12-29), Բաքու, ԱԽՖՍՀ, ԽՍՀՄ), հայ ազգագրագետ, բանահավաք։ Պատմական գիտությունների դոկտոր (1989)։


== Կենսագրություն ==
Էմմա Պետրոսյանը ծնվել է 1934 թվականի դեկտեմբերի 29-ին Բաքվում։ 1957 թվականին ավարտել է Երևանի պետական համալսարանը։ 1961 թվականից աշխատում է Հնագիտության և ազգագրության ինստիտուտում, 1972-1976 թվականներին դասավանդել է Հայաստանի պետական մանկավարժական համալսարանում։
Ուսումնասիրությունները վերաբերում են միջնադարյան ժողովրդական թատրոններին, ծիսակատարություններին, ազգագրական, դասական պարերին և այլ խնդիրներին։ Կազմակերպել է ժողովրդական պարի անսամբլներ («Վասպուրական», 1969, 1981-1989 թվականներին  «Հասկեր», «Տավրոս», «Մարաթուկ» և այլն)։


== Երկեր ==
Театральные и плясовые черты в средневековых армянских миниатюрах: Автореф. ... канд. искусствоведения, Э. Х. Петросян, Ереван, 1967.
Праздники армян в контексте европейской културы (Հայոց տոները եվրոպական մշակույթի ենթատեքստում)։
Боги и ритуалы Древней Армении, 2004 : т.л. (Э.Х. Петросян); конц. (Петросян Эмма Хачатуровна).
Лисициан, С. С. Армянские старинные пляски, 1983, т.л. (Сост. и отв. ред. Э. Х. Петросян).
Праздники армян в контексте европейской культуры / Эмма Петросян, НАН РА, Ин-т Археологии этнографии, РАУ., НАН РА, Ин-т Археологии этнографии, РАУ. Ереван, Тигран Мец, 2011.
Հաբիտուս I: Հայաստանի և հարակից երկրների ազգաբանություն և հնագիտություն (25-27 հոկտեմբեր, 2010, միջազգային գիտաժողովի նյութեր)։ Մարդաբանական և հնագիտական ուսումնասիրություններ, խմբ.՝ Հ. Մարության, Է. Պետրոսյան, Հ. Պետրոսյան, ՀՀ ԳԱԱ Հնագիտության և ազգագրության ինստիտուտ, ՀՀ ԳԱԱ Հնագիտության և ազգագրության ինստիտուտ, Հաբիտուս I միջազգային գիտաժողով (Երևան, 25-27 հոկտեմբեր, 2010), Երևան, Գիտություն, 2014։
Театр в средневековых армянских миниатюрах, Эмма Петросян, [Отв. ред. С. Лисициан], НАН РА Ин-т археологии и этнографии, Институт археологии и этнографии, Национальная академия наук Республики Армения, Ереван, Тигран Мец, 2014.


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5
Боги и артисты древнеармянского театра. Антитопор интервью Вадима Арутюнова с Петросян Э. Х. от 30.12.2016 г.


== Ծանոթագրություններ ==
Արտաշես Կիրակոսյան

Արտաշես Աշոտի Կիրակոսյան (հոկտեմբերի 12, 1977(1977-10-12), Լենինական, Հայկական ԽՍՀ, ԽՍՀՄ), ՀՀ պետական գործիչ, ՀՀ գյուղատնտեսության նախարարության աշխատակազմի ղեկավար։


== Կրթություն ==
1984-1994 թթ. - սովորել և ավարտել է Լենինական քաղաքի Կիրովի անվան միջնակարգ դպրոց։
1994-1999 թթ. - սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1999-2001 թթ. - ծառայել է ՀՀ Ազգային Անվտանգության նախարարության հատուկ մարտական ստորաբաժանումում։
2001-2002 թթ. - աշխատել է «Հայաստանի էլեկտրական ցանցեր» ՓԲԸ-ի «Կումայրի» մասնաճյուղում որպես իրավաբան։
2003-2008 թթ. - ՀՀ ոստիկանության Քննչական գլխավոր վարչության Շիրակի մարզի քննչական բաժնի քննիչ։
2008-2009 թթ. - ՀՀ ոստիկանության պետի տեղակալի օգնական։
2009 թ. - ՀՀ ոստիկանության Քննչական գլխավոր վարչության Երևան քաղաքի քննչական վարչության Կենտրոնի քննչական բաժնի քննիչ։
2010 թ. - ՀՀ աշխատանքի և սոցիալական հարցերի նախարարության փորձագետ-խորհրդատու։
2010 թ. - ՀՀ աշխատանքի և սոցիալական հարցերի նախարարի օգնական։
2010-2011 թթ. - ՀՀ աշխատանքի և սոցիալական հարցերի նախարարի խորհրդական։
2011-2013 թթ. - ՀՀ աշխատանքի և սոցիալական հարցերի նախարարությանի աշխատակազմի ղեկավարի տեղակալ։
2013 թ. հունվարի 24-ին ՀՀ կառավարության որոշմամբ նշանակվել է ՀՀ գյուղատնտեսության նախարարության աշխատակազմի ղեկավար։


== Պարգևներ և կոչումներ ==
ՀՀ աշխատանքի և սոցիալական հարցերի նախարարի շնորհակալագիր։
«Քննչական գլխավոր վարչության 50-ամյակ» հուշամեդալ։Ամուսնացած է, ունի մեկ որդի և մեկ դուստր։ Ունի ոստիկանության կապիտանի հատուկ կոչում։


== Ծանոթագրություններ ==
Ջեննի Ասատրյան

Ջեննի Գեղամի Ասատրյան (ապրիլի 10, 1949(1949-04-10), Երևան, Հայկական ԽՍՀ, ԽՍՀՄ), հայ կոմպոզիտոր։


== Կենսագրություն ==
Ջեննի Ասատրյանը ծնվել է 1949 թվականին, Երևան քաղաքում։ 1969 թվականին ավարտել է Ռոմանոս Մելիքյանի անվան պետական երաժշտական քոլեջը (Էդուարդ Բաղդասարյանի դասարան), իսկ 1975 թվականին՝ Երևանի պետական կոնսերվատորիան (Գրիգոր Եղիազարյանի դասարան)։ 1976-1989 թվականներին դասավանդել է Երևանի № 1 արվեստի դպրոցում, 1989 թվականից՝ Երևանի պետական կոնսերվատորիայում։ 
«Քաջ Նազար» (1975) բալետի, լարային կվարտետների (1969-1971), «Կոմիտասյան մեղեդիներ» ֆանտազիայի՝ ֆլեյտայի և դաշնամուրի, կամերային «Արևածագ» (2007) երաժշտության պատկերի՝ նվագախմբի և դաշնամուրի, պոեմի (2008)՝ ջութակի և դաշնամուրի համար, «Ապրենք խաղաղ կամ Մկների ժողովը» (2010) մյուզիքլի, մադրիգալների, ձայնի և գործիքավորման անսամբլի համար երկերի (Նահապետ Քուչակի խոսքերով), «Մշեցոց Բինգյոլ» պաստորալի (երկուսն էլ՝ 2002, խառը երգչախմբի համար), «Տարվա եղանակներ» (Կոմիտասի խոսքերով, 2004), «Տէր, լուր ձայն իմում» (2012) կանտատների, «Մտորումներ» (2005), «Հայաստան» (2006) օրատորիայի, դաշնամուր. մանրանվագների, «Վահագնի ծնունդը», «Աղերս» խմբերգ. շարքերի, ջութակի մենանվագի, վոկալ գործիքների պատկերների, խմբերգերի, մանկական երգերի, դաշնամուրի, ժողովրդական գործիքների պիեսների, փոխադրությունների և այլ գործերի հեղինակ է։
2013 թվականինին Սանկտ-Պետերբուրգում տեղի ունեցած կոմպոզիտորական միջազգային մրցույթում արժանացել է Երկրորդ մրցանակի2022 թվականի հոկտեմբերին պարգևատրվել է ՀՀ կրթության, գիտության, մշակույթի և սպորտի նախարարության ոսկե մեդալով։


== Ծանոթագրություններ ==


== Արտաքին հղումներ ==
«Սպեղանի» երգչախմբի հիմնադրման 20–ամյակին նվիրված համերգ
Երաժշտական և արվեստի դպրոցների համար նախորդ տարի հրատարակվել է 7 ուսումնամեթոդական ձեռնարկ
Կին կոմպոզիտորների համերգն Ա. Խաչատրյանի տուն-թանգարանում
838

838 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 838 թվականն է, 
IX դարի 38-րդ տարին։


== Դեպքեր ==


== Ծնունդներ ==


== Մահեր ==